ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-4177/97 υποβολή: Daniel Varela Suanzes-Carpegna (PPE) προς την Επιτροπή (21 Iανουαρίου 1998)

Θέμα: Πολιτική συνοχής και πολιτισμός

Η Επιτροπή τονίζει στην ανακοίνωσή της COM (96) 512 τελικό «ΠΟΛΙΤΙΚΗ ΣΥΝΟΧΗΣ ΚΑΙ ΠΟΛΙΤΙΣΜΟΣ: ΣΥΜΒΟΛΗ ΣΤΗΝ ΑΠΑΣΧΟΛΗΣΗ» (σελ. 4) ότι οι πολιτισμικές δραστηριότητες μπορούν να επωφελούνται από χρηματοδότηση βάσει των διαρθρωτικών ταμείων μόνον εάν συμβάλλουν στη δημιουργία σταθερών θέσεων απασχόλησης και αποτελούν αναπόσπαστο μέρος στρατηγικής τοπικής ή περιφερειακής ανάπτυξης.

Θα μπορούσε η Επιτροπή να παράσχει στοιχεία όσον αφορά τη συμβολή στην απασχόληση και την περιφερειακή ή τοπική ανάπτυξη των πολιτισμικών σχεδίων που συγχρηματοδοτούνται από τα διαρθρωτικά ταμεία όσον αφορά την περίοδο προγραμματισμού 1989-1993 καθώς επίσης την τρέχουσα περίοδο προγραμματισμού 1994-1999;

Απάντηση της κ. Wulf-Mathies εξ ονόματος της Επιτροπής (17 Φεβρουαρίου 1998)

Η Επιτροπή υπογραμμίζει στην ανακοίνωση ότι δεν έχει ακόμη αποσαφηνιστεί η ακριβής σχέση μεταξύ του πολιτισμού και της δημιουργίας θέσεων απασχόλησης σε περιφερειακό ή τοπικό επίπεδο. Αυτό οφείλεται, κυρίως, στο γεγονός ότι ο τομέας του πολιτισμού δεν εμφανίζει ομοιογένεια, και εντάσσεται στις προτεραιότητες διαφόρων προγραμμάτων είτε στατιστικών κατηγοριών. Επιπλέον, υπάρχουν σημαντικές διαφορές όσον αφορά τον προσδιορισμό και την στατιστική ταξινόμηση του όρου «πολιτισμός» μεταξύ των κρατών μελών. Γι'αυτό το λόγο, η σχετική ανακοίνωση δίνει παραδείγματα επιτυχημένων πρωτοβουλιών, και αξιολογεί τις επιπτώσεις τους όσον αφορά τη δημιουργία θέσεων απασχόλησης.
ΓΡΑΠΤΗ ΕΡΩΤΗΣΗ E-3198/97 υποβολή: Anita Pollack (PSE) προς την Επιτροπή (16 Οκτωβρίου 1997)

Θέμα: Δεύτερη οδηγία για το εταιρικό δίκαιο

Μπορεί η Επιτροπή να μας πει εάν θεωρεί ότι η οδηγία 77/91/ΕΟΚ ((ΕΕ L 26 της 31.01.1977, σελ. 1 )) αποτελεί ικανή βάση για την άσκηση δίωξης εναντίον των κυβερνήσεων που ανέλαβαν πρωτοβουλίες κατά παράβασιν της οδηγίας αυτής, κατά τη χρονική περίοδο που μεσολάβησε μεταξύ της θέσης σε ισχύ της οδηγίας και της προσαρμογής της εθνικής νομοθεσίας σε αυτήν;

Απάντηση του κ. Monti εξ ονόματος της Επιτροπής (8 Δεκεμβρίου 1997)

Η Επιτροπή μπορεί να κινήσει διαδικασία παράληψης κατά κράτους μέλους, όταν θεωρεί ότι το εν λόγω κράτος μέλος δεν τήρησε υποχρέωσή του που απορρέει από το κοινοτικό δίκαιο. Η αρχή αυτή στην, οποία αναφέρεται το αξιότιμο μέλος του Κοινοβουλίου, εφαρμόζεται βεβαίως και στην οδηγία του Συμβουλίου 77/91/ΕΟΚ, της 13ης Δεκεμβρίου 1976, περί συντονισμού των εγγυήσεων που απαιτούνται από τα κράτη μέλη εκ μέρους των εταιρειών, κατά την έννοια του άρθρου 58 δεύτερη παράγραφος της συνθήκης ΕΚ, για τη προστασία των συμφερόντων των εταίρων και των τρίτων με σκοπό να καταστούν οι εγγυήσεις αυτές ισοδύναμες όσον αφορά τη σύσταση της ανωνύμου εταιρείας και τη διατήρηση και τις μεταβολές του κεφαλαίου της. Η έκταση και η σκοπιμότητα ανάληψης μιας τέτοιας πρωτοβουλίας μπορούν πάντως να εκτιμηθούν μόνο σε συνάρτηση με την κάθε συγκεκριμένη περίπτωση παράληψης, που μπορεί να αποδοθεί σε δεδομένο κράτος μέλος και με αναφορά επίσης σε συγκεκριμένη εθνική νομοθεσία.
ΓΡΑΠΤΗ ΕΡΩΤΗΣΗ E-3864/97 υποβολή: Konstantinos Hatzidakis (PPE) προς την Επιτροπή (5 Δεκεμβρίου 1997)

Θέμα: Πορεία εφαρμογής του Επιχειρησιακού Προγράμματος Ενέργειας της Ελλάδας

Η ενεργειακή εξάρτηση της Ελλάδας από την εισαγωγή πετρελαίου από το εξωτερικό σε συνδυασμό με την άνοδο της τιμής του δολλαρίου και της συνακόλουθης αύξησης της τιμής των υγρών καυσίμων έχει δημιουργήσει σοβαρά προβλήματα στην Ελλάδα τόσο όσον αφορά το εμπορικό της ισοζύγιο όσο και όσον αφορά την απασχόληση. Οι εξελίξεις αυτές, σε συνδυασμό με την περιβαλλοντική επιβάρυνση από την εκτενή χρήση υδρογονανθράκων, καθιστούν και πάλι ιδιαίτερα κρίσιμο και επίκαιρο το θέμα της προώθησης των εγχώριων ανανεώσιμων πηγών ενέργειας στην Ελλάδα.

Με αυτά τα δεδομένα, θα μπορούσε η Επιτροπή να με πληροφορήσει ποια είναι η μέχρι στιγμής πορεία εφαρμογής του Επιχειρησιακού Προγράμματος για την Ενέργεια του ελληνικού Κοινοτικού Πλαισίου Στήριξης, ιδίως δε όσον αφορά το σκέλος της προώθησης των ανανεώσιμων πηγών ενέργειας;

Απάντηση της κ. Wulf-Mathies εξ ονόματος της Επιτροπής (19 Ιανουαρίου 1998)

Το Επιχειρησιακό Πρόγραμμα για την Ενέργεια του Κοινοτικού Πλαισίου Στήριξης για την Ελλάδα έχει, μέχρι στιγμής, απορροφήσει το 98% των δημοσίων δαπανών που είχαν προγραμματισθεί για τα τέσσερα πρώτα έτη, που αντιστοιχεί στο 59% των συνολικών δαπανών που έχουν προβλεφθεί για το σύνολο της περιόδου 1994-1999. Οι ανανεώσιμες ενέργειες τυγχάνουν συνολικής χρηματοδότησης ύψους 100,4 εκατ. ΕCU, ήτοι 21% του συνόλου του προγράμματος. Από το ποσό αυτό, 25,9 εκατ. ΕCU προορίζονται για την ανάπτυξη εφαρμοσμένων τεχνολογικών υποδομών, για την επίδειξη εφαρμογών και για τον καθορισμό του από τεχνική και οικονομική άποψη αξιοποιήσιμου δυναμικού. Ποσό 74,5 εκατ. εκατ. ΕCU προορίζεται για τη στήριξη του ιδιωτικού τομέα για να πραγματοποιήσει επενδύσεις στους τομείς της γεωθερμίας, των μικρών υδροηλεκτρικών έργων (ελάχιστης ισχύος 300 kW και μέχρι 5 MW για εγκαταστάσεις επί των ήδη υφισταμένων υδραυλικών δικτύων), της αιολικής ενέργειας, των παθητικών και ενεργητικών ηλιακών συστημάτων στα κτίρια (κυρίως για θέρμανση, δροσισμό και ζεστό νερό χρήσης), της παραγωγής βιοκαυσίμων και της εκμετάλλευσης ανανεώσιμων πηγών ενεργείας σε εγκαταστάσεις αφαλάτωσης θαλάσσιου ύδατος.

Για τη χρηματοδότηση της τελευταίας αυτής μορφής επενδύσεων, ο ιδιωτικός τομέας θα διαθέσει πρόσθετους πόρους ύψους 90,5 εκατ. ΕCU. Επί του παρόντος, ο οργανισμός ο οποίος διαχειρίζεται τις πιστώσεις πρόκειται να υπογράψει συμβάσεις ύψους 76 εκατ. ΕCU για την υλοποίηση 26 έργων, τα οποία επελέγησαν επί συνόλου 68 προτάσεων που υποβλήθηκαν κατά την πρώτη πρόσκληση υποβολής προσφορών. Μέχρι την προθεσμία υποβολής προτάσεων για τη δεύτερη προκήρυξη υποβολής προσφορών (31 Οκτωβρίου 1997) είχαν κατατεθεί 120 προτάσεις συνολικού ύψους 501 εκατ. ΕCU. Οι προτάσεις αυτές βρίσκονται επί του παρόντος υπό αξιολόγηση.
ΓΡΑΠΤΗ ΕΡΩΤΗΣΗ E-3992/97 υποβολή: Alexandros Alavanos (GUE/NGL) προς το Συμβούλιο (15 Iανουαρίου 1998)

Θέμα: Ρατσιστική βία στη Γερμανία

Σύμφωνα με στοιχεία του Γερμανικού Ομοσπονδιακού Γραφείου κατά του Εγκλήματος, τα πριστατικά νeοναζιστικών επιθέσεων αυξήθηκαν κατά 14% από πέρυσι και έφτασαν τα 5,173 με θύματα Πορτογάλους, Ιταλούς, Τούρκους, Έλληνες και άλλους εργαζόμενους.

Θύμα αυτής της ρατσιστικής βίας υπήρξε και ο Έλληνας μετανάστης Αναστάσιος Δαλακούρας, ο οποίος στις 8.11.1997 δέχθηκε επίθεση ομάδας ακροδεξιών σε χωριό του Βραδεμβούργου με αποτέλεσμα το σοβαρό τραυματισμό του.

Επειδή ο έλεγχος τέτοιων ρατσιστικών πράξων και εκδηλώσεων εμπίπτει στις αρμοδιότητες της ΕΕ, αφενός γιατί αφορά την προστασία των ανθρωπίνων δικαιωμάτων και αφετέρου την ουσία της ελεύθερης διακίνησης προσώπων, ερωτάται το Συμβούλιο ποιος είναι ο αριθμός των συλληφθέντων στη διάρκεια των ανωτέρω περιστατικών και τι κατηγορίες απαγγέλθηκαν εναντίον τους; Τι μέτρα προτίθεται να λάβει η Γερμανική Κυβέρνηση για να περιορίσει τα κρούσματα ρατσιστικής βίας στην επιράτειά της;

Απάντηση (30 Μαρτίου 1998)

1. Το Συμβούλιο καταδικάζει κάθε πράξη με κίνητρο τον ρατσισμό ή την ξενοφοβία. Δεν διαθέτει στατιστικά στοιχεία σχετικά με τα επεισόδια που αναφέρει το αξιότιμο μέλος του Ευρωπαϊκού Κοινοβουλίου.

2. Το Συμβούλιο υπενθυμίζει σχετικά την κοινή δράση της 15ης Ιουλίου 1996 για την καταπολέμηση του ρατσισμού και της ξενοφοβίας ((ΕΕ L 185 της 24.7.1996, σελ. 5. )). Όπως προβλέπεται στην εν λόγω κοινή δράση, «το Συμβούλιο θα αξιολογήσει την εκπλήρωση των υποχρεώσεων των κρατών μελών κατά την εφαρμογή αυτής της κοινής δράσης, λαμβάνοντας υπόψη τις επισυναπτόμενες δηλώσεις, μέχρι το τέλος του Ιουνίου 1998». Το Συμβούλιο δεν λογοδοτεί για τα προληπτικά μέτρα που οφείλει να λάβει η κυβέρνηση εκάστου κράτους μέλους.

3. Τέλος, το Συμβούλιο υπενθυμίζει την ύπαρξη του Ευρωπαϊκού Παρατηρητηρίου των φαινομένων ρατσισμού και ξενοφοβίας, το οποίο δημιουργήθηκε με τον κανονισμό του Συμβουλίου αριθ. 1035/97 της 2ας Ιουνίου 1997. Το Διοικητικό Συμβούλιο του Παρατηρητηρίου πραγματοποίησε την πρώτη του συνεδρίαση στη Βιέννη, στις 21 Ιανουαρίου 1998. Κύριο έργο του Παρατηρητηρίου θα είναι να θέτει στη διάθεση της Ευρωπαϊκής 'Ενωσης και των κρατών μελών τις πληροφορίες αντικειμενικές, βέβαιες και συγκρίσιμες για φαινόμενα ρατσισμού, ξενοφοβίας και αντισημιτισμού στην Ευρώπη. Οι πληροφορίες αυτές θα είναι πολύ χρήσιμες ενόψει των μέτρων που θα κληθούν να λάβουν, στο πλαίσιο των αρμοδιοτήτων τους, τα κράτη μέλη και η 'Ενωση.
ΓΡΑΠΤΗ ΕΡΩΤΗΣΗ E-4078/97 υποβολή: Monica Baldi (UPE) προς την Επιτροπή (14 Iανουαρίου 1998)

Θέμα: Τηλεοπτικά σποτ κατά της Ιταλίας στο «Channel Four»

Τα σποτ κατά της Ιταλίας μετέδωσε πρόσφατα το αγγλικό τηλεοπτικό κανάλι «Channel Four» παρουσιάζοντας τον αγώνα ποδοσφαίρου Ιταλίας-Ρωσίας, θίγουν βαθύτατα τη χώρα μας και αποτελούν υποκίνηση για πράξεις μισαλλοδοξίας και βίας.

Μπορεί η Επιτροπή να μας ανακοινώσει ποια μέτρα σκοπεύει να λάβει προκειμένου να εμποδίσει τα μέσα μαζικής ενημέρωσης να παραβιάζουν το δικαίωμα στην ειρήνη και την ανεκτικότητα που αποτελεί θεμελιώδη αρχή της Ευρωπαϊκής Ένωσης, καθώς και το σεβασμό της εθνικής ταυτότητας των κρατών μελών της, σύμφωνα με το άρθρο ΣΤ των κοινών διατάξεων της Συνθήκης της ΣΕΕ;

Απάντηση του κ. Oreja εξ ονόματος της Επιτροπής (24 Φεβρουαρίου 1998)

Η Επιτροπή δεν γνώριζε τη μετάδοση από το Κανάλι 4 στο Ηνωμένο Βασίλειο των σκηνών που αναφέρει το Αξιότιμο Μέλος του Κοινοβουλίου. Ανέφερε αμέσως το θέμα στις βρετανικές αρχές. Οι βρετανικές αρχές ενημέρωσαν την Επιτροπή ότι στο Ηνωμένο Βασίλειο τα θέματα αυτά τα διαχειρίζεται η Ανεξάρτητη Επιτροπή Τηλεόρασης (ΑΕΤ) που είναι αρμόδια για την εφαρμογή των εθνικών κανόνων που εφαρμόζουν την οδηγία 97/36/ΕΚ του Κοινοβουλίου και του Συμβουλίου της 30ης Ιουνίου 1997 για την τροποποίηση της οδηγίας του Συμβουλίου 89/552/ΕΟΚ για τον συντονισμό ορισμένων διατάξεων που τίθενται με νόμο, νομοθετική ρύθμιση ή διοικητική ενέργεια στα κράτη μέλη σχετικά με τη συνέχιση των δραστηριοτήτων τηλεοπτικής μετάδοσης (την οδηγία «τηλεόραση χωρίς σύνορα») που παρέχει το νομικό πλαίσιο σε κοινοτικό επίπεδο για τις δραστηριότητες μετάδοσης ((ΕΕ L 202 της 30.7.1997. )). Επίσης, η Επιτροπή Προτύπων Μετάδοσης (ΕΠΜ) εξετάζει προσφυγές βάσει του κώδικα δεοντολογίας της προς τον οποίον συμμορφώνονται οι βρετανικοί φορείς ραδιοτηλεοπτικής μετάδοσης. Οι δύο αυτοί φορείς διερεύνησαν το θέμα και κατέληξαν στο συμπέρασμα ότι παρόλο που οι σκηνές αυτές είναι κακόγουστες δεν παραβιάζουν τις ρυθμίσεις γούστου και αξιοπρέπειας σύμφωνα με τα πρότυπα του Ηνωμένου Βασιλείου. Πρέπει να σημειωθεί ότι οι σκηνές αυτές μεταδόθηκαν μόνο για τον πρώτο αγώνα και δεν επαναλήφθηκαν για τον δεύτερο αγώνα. Επιπλέον, ανταλλάχθηκε αλληλογραφία μεταξύ του βρετανού υπουργού που είναι αρμόδιος για τον αθλητισμό και του Προέδρου της εθνικής ολυμπιακής επιτροπής της Ιταλίας που είναι αρμόδιος για τον αθλητισμό, στην οποία ο βρετανός υπουργός αναφέρει ότι συμφωνεί πλήρως ότι δεν θα πρέπει να μεταδίδεται υλικό το οποίο μπορεί να θεωρηθεί ότι συνηγορεί υπέρ ανάρμοστης συμπεριφοράς των θεατών διεθνών αγώνων. Στις περιπτώσεις αυτές, η Επιτροπή πιστεύει ότι παρόλο που το περιστατικό αυτό ήταν ατυχές δεν αποτελεί παραβίαση του κοινοτικού δικαίου και ελπίζει ότι δεν θα επαναληφθεί.
ΓΡΑΠΤΗ ΕΡΩΤΗΣΗ E-3818/97 υποβολή: Raymonde Dury (PSE) προς την Επιτροπή (28 Νοεμβρίου 1997)

Θέμα: Κατάργηση θέσεων εργασίας στην Kodak

Η πολυεθνική Kodak ανακοίνωσε την κατάργηση 10 000 θέσεων εργασίας στις επιχειρήσεις της.

Δύναται η Επιτροπή να αναφέρει ποίες είναι οι ενέργειες στις οποίες προβαίνει για να εξακριβώσει εάν η οδηγία σχετικά με την πληροφόρηση των εργαζομένων τηρείται και θα τηρηθεί από την Kodak;

Έχουν γνωστοποιηθεί στην Επιτροπή οι λόγοι τους οποίους έχει η εν λόγω εταιρεία; Σύμφωνα με τα άρθρα του τύπου η Ιαπωνία λέγεται ότι είναι πολύ κλειστή στις ανταλλαγές στο συγκεκριμένο πεδίο και ότι προστατεύει την αγορά της. Θα μπορούσε η Επιτροπή να αναφέρει πώς ακριβώς έχει η κατάσταση επί του θέματος και εάν συμμερίζεται την προσέγγιση της εταιρείας Kodak;

Aπάντηση του κ. Flynn εξ ονόματος της Επιτροπής (18 Φεβρουαρίου 1998)

Η Επιτροπή επιθυμεί να πληροφορήσει τοαξιότιμο μέλος ότι δεν της έχει μέχρι σήμερα υποβληθεί καμία διαμαρτυρία σχετικά με τον έλεγχο της τήρησης του ισχύοντος κοινοτικού δικαίου και την ανακοινωθείσα αναδιάρθρωση του ομίλου Kodak.

Οι κοινοτικές οδηγίες που μπορεί να αποδειχτεί ότι εφαρμόζονται στο θέμα αυτό είναι η οδηγία 75/129/ΕΚ, όπως αναθεωρήθηκε από την οδηγία 92/56/ΕΚ του Συμβουλίου της 24ης Ιουνίου 1992 σχετικά με την προσέγγιση των νομοθεσιών των κρατών μελών για τις ομαδικές απολύσεις ((ΕΕ L 245 της 26.8.1992. )) και η οδηγία 94/45/ΕΚ του Συμβουλίου της 22ας Σεπτεμβρίου 1994, σχετικά με τη θέσπιση ευρωπαϊκής επιτροπής επιχείρησης ή διαδικασίας σε επιχειρήσεις και ομίλους επιχειρήσεων κοινοτικής κλίμακας με σκοπό να ενημερώνονται οι εργαζόμενοι και να ζητείται η γνώμη τους ((ΕΕ L 254 της 30.9.1994. )). Οι εν λόγω οδηγίες μεταφέρθηκαν στη νομοθεσία των κρατών μελών. Είναι κατ' αρχάς αρμοδιότητα των εθνικών αρχών να εξασφαλίσουν την τήρηση των εσωτερικών διατάξεων μεταφοράς των δύο αυτών οδηγιών.

Όσον αφορά το θέμα της πρόσβασης στη ιαπωνική αγορά για το φιλμ και το φωτογραφικό χαρτί, η Επιτροπή επιθυμεί να αναφερθεί στην απάντηση που έδωσε στην προφορική ερώτηση H-991/97 του κ. Κillilea κατά την ώρα των ερωτήσεων της συνόδου του Ιανουαρίου 1998 του Κοινοβουλίου, στην οποία εξήγησε τη θέση που έλαβε όσον αφορά την ενέργεια που ανέλαβαν οι Ηνωμένες Πολιτείες στο πλαίσιο του παγκόσμιου οργανισμού εμπορίου (ΠΟΕ). Το αποτέλεσμα των εργασιών της επιτροπής εμπειρογνωμόνων και τη γενική συμφωνία σχετικά με τους τελωνειακούς δασμούς και το εμπόριο (GATT) δεν έχουν ακόμη δημοσιευθεί αλλά η επιτροπή εμπειρογνωμόνων φαίνεται ότι κατέληξε στο συμπέρασμα ότι οι δυσκολίες που αντιμετωπίζονται όσον αφορά την πρόσβαση στην ιαπωνική αγορά από μη ιαπωνικές επιχειρήσεις στον τομέα των φωτογραφικών προϊόντων δεν προέρχονται από ενέργειες για τις οποίες είναι άμεσα υπεύθυνη η ιαπωνική κυβέρνηση.
ΓΡΑΠΤΗ ΕΡΩΤΗΣΗ E-3324/97 υποβολή: Maartje van Putten (PSE) προς το Συμβούλιο (21 Οκτωβρίου 1997)

Θέμα: Η εφαρμογή του ψηφίσματος του Ευρωπαοκού Κοινοβουλίου σχετικά με την πραβίαση των δικαιωμάτων των αυτοχθόνων πληθυσμών και τον αφανισμό των τροπικών δασών στη νήσο Yamdena της Ινδονησίας

Μπορεί το Συμβούλιο με έναυσμα το ψήφισμα Β4-0065 και 0130/97 ((ΕΕ C 85 της 17.03.1997, σελ. 147)) του Ευρωπαϊκού Κοινοβουλίου, να ανακοινώσει:

1. Γνωρίζει το Συμβούλιο εάν η ινδονησιακή κυβέρνηση έλαβε σοβαρά μέτρα ώστε να αρχίσει διάλογος με τους αυτόχθονες πληθυσμούς της Yamdena, με στόχο την εξεύρεση αποδεκτών λύσεων για μια βιώσιμη ανάπτυξη της νήσου Yamdena και του συνόλου του αρχιπελάγους των Μολούκων;

2. Στο πλαίσιο των επαφών του με την ινδονησιακή κυβέρνηση, με ποιον τρόπο προτίθεται το Συμβούλιο να εκφράσει την ανησυχία του Ευρωπαϊκού Κοινοβουλίου σχετικά με τα δικαιώματα των αυτόχθονων πληθυσμών του αρχιπελάγους των Μολούκων και τον αφανισμό του τροπικού δάσους της νήσου Yamdena;

Απάντηση (26 Φεβρουαρίου 1998)

To Συμβούλιο δεν γνωρίζει καμία ειδική δράση της Ινδονησιακής Κυβέρνησης όσον αφορά τα θέματα που θέτει η ερώτηση.

Μετά τις επαφές κρατών μελών με άλλες ασιατικές χώρες, συμπεριλαμβανομένης και της Ινδονησίας, το θέμα των δικαιωμάτων των αυτοχθόνων πληθυσμών θίγεται τακτικά στο πλαίσιο της συνεχιζόμενης συζήτησης για τα ανθρώπινα δικαιώματα. Κατά κανόνα η Ευρωπαϊκή 'Ενωση εκθέτει τις ανησυχίες της για τις μειονότητες.

Η βιώσιμη ανάπτυξη περιοχών όπως αυτή που αναφέρεται στην ερώτηση αποτέλεσε επίσης θέμα συζήτησης, εδώ και αρκετό καιρό, κατά τις συζητήσεις μεταξύ της 'Ενωσης και αναπτυσσόμενων χωρών. Η Ινδονησία δεν αποτελεί εξαίρεση στην αρχή αυτή.
ΓΡΑΠΤΗ ΕΡΩΤΗΣΗ E-3947/97 υποβολή: Johannes Swoboda (PSE) προς το Συμβούλιο (15 Δεκεμβρίου 1997)

Θέμα: Συμφωνία ΟΟΣΑ σχετικά με την καταπολέμηση της διαφθοράς και της δωροδοκίας

Στα πλαίσια του ΟΟΣΑ επιτεύχθηκε συμφωνία για την καταπολέμηση της διαφθοράς και της δωροδοκίας. Αυτή η συμφωνία όμως αφορά μόνο την εξαγορά δημοσίων υπαλλήλων.

Κατά πόσο η Ευρωπαϊκή Ένωση υποστηρίζει τη γενική και πλήρη πάταξη καθώς και την ποινική δίωξη της διαφθοράς και της δωροδοκίας;

Απάντηση (30 Μαρτίου 1998)

To Συμβούλιο έχει θεσπίσει ήδη αρκετά μέτρα για την καταπολέμηση της δωροδοκίας. Μπορούν να αναφερθούν οι ακόλουθες πράξεις:

1. Σύμβαση της 26ης Μαΐου 1997 περί καταπολέμησης της δωροδοκίας στην οποία ενέχονται υπάλληλοι των Ευρωπαϊκών Κοινοτήτων ή των κρατών μελών της ΕΕ ((ΕΕ C 195/01 της 25.06.1997. )).

2. Σύμβαση της 26ης Ιουλίου 1995 για την προστασία των οικονομικών συμφερόντων της Ευρωπαϊκής 'Ενωσης και το πρωτόκολλό της της 27ης Σεπτεμβρίου 1996 το οποίο αφορά ειδικά τη δωροδοκία ((ΕΕ C 316/48 της 27.11.1995 και C 313/01 της 23.10.1996. )).

3. Κοινές θέσεις της 6ης Οκτωβρίου και 13ης Νοεμβρίου 1997, και οι δύο σχετικά με τις διαπραγματεύσεις στα πλαίσια του Συμβουλίου της Ευρώπης και του ΟΟΣΑ για την καταπολέμηση της δωροδοκίας ((ΕΕ L 279/01 της 13.10.1997 και L 320/01 της 21.11.1997. )).

Επί πλέον, η λουξεμβουργιανή Προεδρία του Συμβουλίου πρότεινε μια κοινή δράση για την καταπολέμηση της δωροδοκίας στον ιδιωτικό τομέα. Η πρόταση αυτή, για την οποία έχει δώσει γνώμη το Ευρωπαϊκό Κοινοβούλιο, εξετάζεται ήδη από την αρμόδια Ομάδα του Συμβουλίου με σκοπό να σημειώσει ικανοποιητική πρόοδο κατά τους ερχόμενους μήνες. Η βρετανική Προεδρία ελπίζει να καταλήξει σε συμφωνία εντός του τρέχοντος εξαμήνου.

Στο πλαίσιο αυτό, θα πρέπει να αναφερθεί ότι το πρόγραμμα δράσης κατά του οργανωμένου εγκλήματος το οποίο ενέκρινε το Ευρωπαϊκό Συμβούλιο στο 'Αμστερνταμ τον Ιούνιο 1997 περιλαμβάνει ειδική σύσταση (αριθ. 6) για την ανάπτυξη μιας συνολικής πολιτικής της ΕΕ για την καταπολέμηση της δωροδοκίας με στόχο μεγαλύτερη διαφάνεια στη δημόσια διοίκηση και στις συναλλαγές και την πρόληψη της χρησιμοποίησης ενεργειών δωροδοκίας από το οργανωμένο έγκλημα. Αυτός είναι και ο στόχος της ανακοίνωσης της Επιτροπής της 21ης Μαΐου 1997 προς το Ευρωπαϊκό Κοινοβούλιο και το Συμβούλιο περί πολιτικής της 'Ενωσης κατά της διαφθοράς.

Το Συμβούλιο θα συνεχίσει δυναμικά τη δράση του κατά της διαφθοράς και της δωροδοκίας.
ΓΡΑΠΤΗ ΕΡΩΤΗΣΗ E-3684/97 υποβολή: Mark Watts (PSE) προς την Επιτροπή (19 Νοεμβρίου 1997)

Θέμα: Προτεινόμενη πολυμερής συμφωνία για τις επενδύσεις

Ποιες είναι οι απόψεις της Επιτροπής σχετικά με την προτεινόμενη πολυμερή συμφωνία για τις επενδύσεις η οποία επί του παρόντος εξετάζεται από τον ΟΟΣΑ;

Συμφωνεί η Επιτροπή ότι αυτή η συμφωνία ενδέχεται να αποτελέσει απειλή για το περιβάλλον και την ευημερία των ανθρώπων παγκοσμίως και απειλή για τα κυριαρχικά δικαιώματα όσον αφορά τις οικονομικές και κοινωνικές υποθέσεις;

Συμφωνεί επίσης η Επιτροπή ότι αυτές οι προτάσεις ενδέχεται να εξαλείψουν κάθε είδους ευελιξία για ευέλικτες επενδύσεις και ενδέχεται να οδηγήσουν σε επενδύσεις σε ακατάλληλους τομείς;

Απάντηση του κ. Sir Leon Brittan εξ ονόματος της Επιτροπής (7 Ιανουαρίου 1998)

Με βάση την απόφαση του Συμβουλίου της 22ας Μαΐου 1995, η Κοινότητα συμμετέχει στις διαπραγματεύσεις για πολυμερή συμφωνία για τις επενδύσεις, οι οποίες διενεργούνται στο πλαίσιο του Οργανισμού Οικονομικής Συνεργασίας και Ανάπτυξης (ΟΟΣΑ). Το Συμβούλιο υιοθέτησε οδηγίες για τη συμμετοχή της Κοινότητας και των κρατών μελών στις διαπραγματεύσεις στις 27 Νοεμβρίου 1995. Το Μάιο του 1997, η συνεδρίαση των υπουργών του ΟΟΣΑ αποφάσισε ότι οι διαπραγματεύσεις για την πολυμερή συμφωνία για τις επενδύσεις αναμένεται ότι θα έχουν ολοκληρωθεί μέχρι την επόμενη συνεδρίαση, στις αρχές Μαίου 1998.

Ο στόχος της Κοινότητας και των κρατών μελών στις διαπραγματεύσεις είναι η επίτευξη νομικά δεσμευτικής συμφωνίας, η οποία να έχει εφαρμογή σε όλα τα επίπεδα διακυβέρνησης, να δημιουργεί διαφανές, χωρίς διακρίσεις και φιλελεύθερο περιβάλλον επενδύσεων, να καλύπτει τα στάδια πριν και μετά τις επενδύσεις με περιορισμένες και πολύ συγκεκριμένες εξαιρέσεις, οριζόντιες, τομεακές ή ανά επιμέρους χώρα, και να υποστηρίζεται από αποτελεσματικές διαδικασίες επίλυσης διαφορών μεταξύ επενδυτή και κράτους και μεταξύ κρατών. Το αποτέλεσμα των διαπραγματεύσεων θα πρέπει να συμφωνεί με την Συνθήκη ΕΚ και να εξασφαλίζει στο μέλλον τη δυνατότητα συνέχισης της διαδικασίας ολοκλήρωσης της Κοινότητας.

Κατά την άποψη της Επιτροπής, εάν ο στόχος αυτός επιτευχθεί, η πολυμερής συμφωνία για τις επενδύσεις θα καλύψει ένα κενό στους διεθνείς κανόνες για την παγκοσμιοποίηση της οικονομίας και θα ωφελήσει τους ευρωπαίους επενδυτές, τις θέσεις εργασίας και τον ανταγωνισμό. Όσον αφορά την απειλή που πιθανόν να συνεπάγεται η συμφωνία για το περιβάλλον και την ανθρώπινη ευημερία, και τη δυνατότητα των κυβερνήσεων να αναπτύξουν και να εφαρμόσουν αποτελεσματικές περιβαλλοντικές πολιτικές σε τοπικό επίπεδο, η Επιτροπή παραπέμπει το Αξιότιμο Μέλος του Κοινοβουλίου στην απάντησή της στις γραπτές ερωτήσεις αριθ. Ε-3289/97 ((ΕΕ C 134 της 30.4.1998, σελ. 131. )) και Ε-3291/97 ((ΕΕ C 134 της 30.4.1998, σελ. 132 )) του κ. Kreissl-Dφrfler. Αξίζει επίσης να τονίσουμε ότι τον Οκτώβριο του 1997, η διαπραγματευτική ομάδα αποφάσισε να διενεργήσει περιβαλλοντική αναθεώρηση της συμφωνίας, η οποία αναμένεται ότι θα ολοκληρωθεί τον Ιανουάριο του 1998.
ΓΡΑΠΤΗ ΕΡΩΤΗΣΗ αρ θ. 4185/97 του Barbara DUEHRKOP DUEHRKOP προς το Συμβούλ ο. Επιλογή απαγόρευσης στα παρασυρόμενα δίχτυα και η Βρετανική Προεδρία



Επίσημη Εφημερίδα αριθ. C 196 της 22/06/1998 σ. 0094



ΓΡΑΠΤΗ ΕΡΩΤΗΣΗ E-4185/97 υποβολή: Bαrbara Dόhrkop Dόhrkop (PSE) προς το Συμβούλιο (22 Iανουαρίου 1998) Θέμα: Επιλογή απαγόρευσης στα παρασυρόμενα δίχτυα και η Βρετανική Προεδρία Σύμφωνα με τις αποφάσεις του τελευταίου Συμβουλίου Υπουργών Αλιείας, τι μέτρα πρόκειται να προτείνει η Βρετανική Προεδρία στο Συμβούλιο προκειμένου να εξαφανισθούν εντελώς τα παρασυρόμενα δίχτυα; Απάντηση (7 Απριλίου 1998) Η Προεδρία θα καταβάλει κάθε δυνατή προσπάθεια, με την υποστήριξη της Επιτροπής και λαμβάνοντας υπόψη τις απόψεις του Ευρωπαϊκού Κοινοβουλίου, προκειμένου να διασφαλίσει τις απαιτούμενες προϋποθέσεις στο Συμβούλιο ώστε να ληφθεί απόφαση για το θέμα αυτό το συντομότερο.